ไม่มีใครไม่รู้จัก After You ร้านขนมอันเลื่องชื่อของคุณเมย์ เจ้าของผลงานหนังสือ May Made ทั้ง 4 เล่ม และเป็นร้านที่ทำให้ ชิบุย่าฮันนี่โทสต์ เป็นที่รู้จักอย่างกว้างขวาง แต่วันนี้มาลองเมนูที่ตัวผมเองไม่เคยลองมาก่อน นั้นคือ ChocMud Brownie (155฿) ครับ

จากที่ได้กินบราวนี่มาหลายที่ ผมแอบชอบเนื้อที่ฟูนุ่มเบา ๆ ของ After You อยู่ไม่น้อย และที่สำคัญคือซอสช็อคโกแลตที่ราดมานั้นเป็นดาร์คช็อคโกแลตเข้มข้น ที่มีความขมมาตัดรสหวานได้อย่างพอดิบพอดี ส่วนไอศครีมคงไม่ต้องบรรยาย มันก็เป็ยไอศครีมวนิลาปกตินั่นเอง

ส่วนเครื่องดื่มผมมักจะสั่ง Honey lemon tea (85฿) มาดื่มเป็นประจำ เพราะเลมอนทีของที่นี่จะไม่หวานมาก มีความขมของชาที่ช่วยตัดเลี่ยนได้มาก

สุดท้ายคงบอกได้คำเดียวว่า After You ก็ยังคงเป็น After You ไม่เปลี่ยนแปลง